Luister: Watter gevare hou droë oë in?Foto: Pixabay Ooggesondheid is iets wat in die meeste gevalle agterweë gelaat word omdat die simptome van oogsiektes waarskynlik nie so hard vir aandag jil soos ŉ seer keel of ŉ lam arm nie. Maar selfs ŉ toestand soos droë oë, iets wat die meeste mense as algemeen aanvaar, kan tot permanente skade lei. Rudine Diedericks, ŉ oogkundige van die landwye oogkundige groep Mellins i-Style, sê die meeste mense dink dis ŉ algemene voorkoms dat oë soms jeukerig en branderig voel, maar dié simptome is as’t ware ŉ teken van droë oë. Diedericks sê omdat die oog ŉ orgaan is wat moet nat bly, funksioneer die oog se metaboliese toestand nié na wese wanneer die oog nie nat is nie – en dít kan op sy beurt tot die beskadiging van selletjies in die oë lei wat weer tot permanente skade in die oog lei. Wat is droë oë? Droë oë is ŉ chroniese oogtoestand wat plaasvind wanneer die liggaam onvoldoende trane of vog produseer om die oë gevoed te hou. Trane voorsien die oë van suurstof en is nodig om die oë te reinig en die risiko van ooginfeksies te verminder. Droë oë moenie verwar word met ooginfeksie of allergieë nie. Foto: Pixabay Wat is die simptome van droë oë? Wat veroorsaak droë oë? Droë oë kan deur alledaagse gebruike veroorsaak word – soos wanneer jy kontaklense vir langer periodes dra as wat jou oogkundige voorgeskryf het. Om vir lang periodes na ŉ rekenaarskerm te kyk sonder om jou oë te knip, kan ook tot droë oë lei. Ander nie-voorkombare faktore soos gifstowwe, rook en allergene in die lug veroorsaak ook droë oë. Ander sondebokke is ook blootstelling aan helder sonlig, wind en stof. Hier is nog faktore wat tot droë oë lei: Hier is wenke: